ต้นกำหนดของร้าน Pizza hut คืออะไร ? รู้ไหมคะ ^^

ต้นกำเนิดร้าน พิซซ่าฮัท เริ่มต้นที่เมืองวิชิต้า มลรัฐแคนซัส ประเทศสหรัฐอเมริกา โดย แฟรงค์ และ แดน คาร์นีย์ สองพี่น้อง ซึ่งได้แนวคิดที่จะเปิดร้านพิซซ่ามาจากเพื่อนบ้าน พวกเขามองเห็นศักยภาพการเจริญเติบโตของธุรกิจร้านพิซซ่า แม้ว่าขณะนั้นแนวคิดนี้ถือเป็นสิ่งใหม่สำหรับชาวอเมริกันส่วนใหญ่ แฟรงค์ และแดน จึงได้ยืมเงินแม่จำนวน 600 เหรียญ เพื่อนำมาลงทุนเปิดร้านพิซซ่าแห่งแรก ในปี พ.ศ. 2501 ที่เมืองวิชิต้า มลรัฐแคนซัส โดยใช้ชื่อว่า พิซซ่าฮัท (Pizza Hut) เนื่องจากป้ายชื่อร้านสามารถใส่ตัวอักษรได้เพียง 8 ตัวอักษรเท่านั้น ซึ่งร้านแห่งแรกนี้สามารถทำกำไรให้พวกเขาได้อย่างรวดเร็ว
จากนั้นสาขาก็เติบโตขึ้นเป็นจำนวนมาก ปัจจุบัน พิซซ่าฮัท เป็นเครือข่ายร้านพิซซ่าที่ใหญ่ที่สุดในโลก ด้วยจำนวนร้านที่มีมากกว่า 12,000 ร้าน ในประเทศต่างๆ มากกว่า 80 ประเทศทั่วโลก

ปัจจุบัน พิซซ่า ฮัท มีสาขาทั้งสิ้น 75 สาขา ทั้งในกรุงเทพฯ และในจังหวัดหลัก ๆ ของประเทศไทย โดยสามารถตรวจสอบสาขาให้บริการจากหน้า Store Location นอกจากนี้พิซซ่าฮัทยังมีบริการส่งถึงบ้าน ทางหมายเลขโทรศัพท์ 1150 อีกด้วย อร่อยง่าย พร้อมบริการส่งถึงบ้าน สะดวกสบายสุดๆ

แต่วันนี้เราขอเลือกมาทานที่ร้าน และก็ไม่ผิดหวังกับรสชาติพิซซ่าอร่อยแบบคุ้นเคย ขอแนะนำหน้าซีฟู้ด จากที่ลองทานมา เราคิดว่าหน้านี้อร่อยสุดค่ะ ถ้ากลัวเลี่ยนก็มีขนมปังหน้ากระเทียมหรือปีกไก่อบมาทานแก้เลี่ยน รับรองอิ่มอร่อยพุงกางได้ทั้งวันเลยเชียวค่ะ

พิกัด : ร้านหาไม่ยาก อยู่ชั้นล่างสุด (G floor) ด้านหน้าสุดฝั่งตะวันนา ติดทางเข้าห้างค่ะ

เมนูแนะนำ :พิซซ่าหนานุ่มหน้าซีฟู้ด

หากอยากสั่งทานที่บ้าน สั่งได้ที่เบอร์ 1150 ให้บริการตั้งแต่ 10.00-22.00น. ของทุกวันค่ะ